Давлат тиббий суғуртаси жамғармаси методология бўлими томонидан 
2026 йил 23-27 февраль кунлари амалга оширилган ишлар
ҲИСОБОТИ

1. Бўлимга “ijro.gov.uz” ижро интизоми идоралараро ягона электрон тизими орқали келиб тушган ҳужжатларга ўз вақтида ва тўлиқ жавоб берилди ҳамда берилган топшириқлар бажарилди. 
2. Норматив-ҳуқуқий ҳужжатларни идоралараро келишиш портали “project.gov.uz” орқали келиб тушган ҳужжат лойиҳалар тўлиқ  ўрганиб чиқилди 
ва  ДТСЖ тамойиллари акс эттирилган таклифлар киритилди.
3. Жамғарманинг Матбуот ва PR-хизмати бўлими томонидан ижтимоий тармоқларда чоп этиш учун тайёрланган ҳужжатлар ва маълумотлар кўриб чиқилмоқда ҳамда Жамғарма сайтини такомиллаштиришда амалий ёрдам кўрсатилмоқда.
4. Давлат тиббий суғуртаси жамғармаси ва тиббиёт ташкилотлари ўртасидаги муносабатларда молиявий назоратни амалга ошириш тартиби тўғрисидаги низом лойиҳаси ишлаб чиқилмоқда.
5. Барча ҳудудий бўлинмалар фаолиятининг кунлик ҳисоботлари жамланмоқда ва таҳлил қилинмоқда.
6. Реимбурсация дастури бўйича олиб борилаётган ишлар Реимбурсация бўлими ходимлари билан ҳамкорликда  ҳисоботлар кўриб борилмоқда, таҳлил қилинмоқда. 
7. “Кўрсатилган тиббий хизматлар Тиббий ёрдам кўрсатилишини тиббий-иқтисодий экспертизасини ташкиллаштиришда экспертларни тайинлаш ва ҳақ тўлаш иза қилиш ва экспертларнинг хизматларига ҳақ тўлаш тартиби тўғрисида”ги низом лойиҳаси ишлаб чиқилмоқда.
8. Ўзбекистон Республикаси Иқтисодиёт ва молия вазирлиги ҳузуридаги Ғазначилик хизмати қўмитаси ҳамда Давлат тиббий суғуртаси жамғармаси ўртасида Давлат бюджети ҳисобидан тиббиёт муассасаларига молиялаштирилган маблағларни самарали сарфланишини ташкил этиш тўғрисидаги келишув лойиҳасига қўшимчалар киритилиб, тегишли тартибда edo.ijro.uz дастурига юкланди.
9. Тиббий танлов комиссияси хизматларига ҳақ тўлаш тўғрисида низом лойиҳаси ишлаб чиқилмоқда.
10. Ўзбекистон Республикаси Президентининг “Муборак Рамазон ойида эҳтиёжманд аҳолини давлат томонидан қўллаб-қувватлаш чоралари тўғрисида”ги 17.02.2026 йил ПҚ-67-сонли қарори ижроси юзасидан Вақф жамоат хайрия фонди, Соғлиқни сақлаш вазирлиги ва рақамлаштириш департаменти билан ҳамкорликда тузилган штаб йиғилишларида қатнашилди. Қарор ижро юзасидан келиб чиққан масалалар юзасида давлат ва нодавлат тиббиёт ташкилотлари билан бир қатор ZOOM учрашувлар ташкиллаштирилди. Шартнома шартлари ва тўлов механизмлари кенг ёритилди.. 
11. 2026 йил 27 февраль куни Жаҳон соғлиқни сақлаш ташкилотининг “UHC Watch” билан кафолатланган тиббий хизматлар пакети муҳокама қилинган онлайн учрашувда иштирок этилди.
12. "Давлат тиббий суғуртаси тизимини такомиллаштириш 
ва молиялаштиришнинг шаффоф механизмларини жорий этиш тўғрисида"ги қарор лойиҳасига ўз муносабатини билдириш учун Жаҳон соғлиқни сақлаш ташкилоти ва GIZ га тегишли ҳужжатлар билан кузатув хатлари тайёрланди 
ва юборилди.
13. М.Буга билан биргаликда Жамғарманинг 2030 йилгача мўлжалланган чора-тадбирлар режаси қайта ишлаб чиқилди ва кўриб чиқиш учун раҳбариятга тақдим этилди.
14. Жамғарманинг бир нечта бўлимларига ҳужжатларини ва жавоб хатларини тайёрлашда услубий ёрдам кўрсатилди.

